Kubaanse dokters kos Gauteng R30 miljoen | Maroela Media
Kubaanse dokters kos Gauteng R30 miljoen
Die Gautengse departement van gesondheid het verlede jaar R30,3 miljoen bestee aan Kubaanse dokters se salarisse. Vanjaar is 14 van dié dokters steeds in die departement se diens en verdien maandeliks tussen R78 000 en R91 000.
Dié inligting is Donderdag, in antwoord op 'n vraag in die provinsiale wetgewer, deur die LUR vir gesondheid bekendgemaak.
Nomathemba Mokgethi sê die Kubaanse dokters is aangestel ingevolge 'n ooreenkoms wat Suid-Afrika en Kuba in 1996 gesluit het. "Kuba is bekend daarvoor dat hulle van die beste gesondheidsuitkomste het en hul ervaring sal die plaaslike gesondheidstelsel bevorder. Kubaanse dokters dien ook as mentors en afrigters van Suid-Afrikaanse dokters wat by primêre gesondheidsorgfasiliteite geplaas is, veral dié Suid-Afrikaanse dokters wat in Kuba opgelei is."
Sy sê 28 Kubaanse dokters is aanvanklik in Mei 2020 vir 'n jaar aangestel, en van hul kontrakte is intussen verleng.
"Dit is teleurstellend dat die departement steeds 14 Kubaanse dokters in diens het, terwyl plaaslike dokters sonder werk sit," het Jack Bloom, die DA se woordvoerder vir onderwys in Gauteng, gesê.
"Ek twyfel of Kubaanse dokters werklik kundigheid meebring wat nie plaaslik verkry kan word nie. Baie van hulle praat nie eens Engels nie en is nie vertroud met die plaaslike gesondheidsuitdagings nie."
Hy het die "misplaaste lojaliteit" aan die Kubaanse regering as immoreel beskryf.
Ek verstaan nie 'n tekort aan dokters maar daar word gediskrimineer teen wit,bruin en Indiër studente wat medies wil studeer in Suid-Afrika.
Wat 'n koninklike lewe en dan beteken bulle nie veel vir die mense wat hul salarisse betaal. Hoekom moet ons as Gautengers die koste dra? Wat van ons eie dokters? Daardie geld kon gebruik word om die hospitale wat in so 'n toestand is, dalk iets aan te doen, of nog verpleegpersoneel aan te stel.
28 Kubaanse dokters het in die land aangekom, waarvan 14 nog in diens is……..
Wat het van die ander 14 geword?
Terwyl die ANC die septer swaai, gaan dit nooit eindig nie. Ons eie mense sal dood gaan van die honger en hulle sal Kubane invoer teen miljoene.
Die ANC is in n paar historiese verwagtinge vasgevang. En siende hulle bankrot is, moet die belasting budget nou betaal vir daai gunsies. Comrades sorg vir Comrades.